บัวหลวงชูบีแอ็คทีฟตอบโจทย์ลงทุนปีนี้
บลจ.บัวหลวง ชูกองทุนรวมแบบผสม ส่ง “บีแอ็คทีฟ” ทางเลือกลงทุนปีนี้ โยกลงทุนหุ้นและตราสารหนี้คล่องตัว
23 ก.พ. 2555

บลจ.บัวหลวง ชูกองทุนรวมแบบผสม ส่ง “บีแอ็คทีฟ” ทางเลือกลงทุนปีนี้ โยกลงทุนหุ้นและตราสารหนี้คล่องตัว
นายวศิน วัฒนวรกิจกุล กรรมการผู้จัดการ กลุ่มธุรกิจกองทุนรวม บริษัทหลักทรัพย์จัดการกองทุนรวม (บลจ.) บัวหลวง กล่าวว่า บลจ.บัวหลวงแนะนำผู้ลงทุนพิจารณากองทุนผสม ซึ่งผู้จัดการกองทุนสามารถปรับสัดส่วนการลงทุนระหว่างกองทุนตราสารทุนและตราสารหนี้ได้สอดคล้องกับภาวเศรษฐกิจและการลงทุนในมุมมองของผู้จัดการกองทุน ช่วยให้ผู้ลงทุนคลายความกังวลในการลงทุนหุ้นในภาวะปัจจุบัน หลังจากหุ้นไทยปรับตัวขึ้นต่อเนื่อง 11.22% จากแรงซื้อของต่างชาติเป็นหลัก 
“บีแอ็คทีฟ เป็นกองทุนเปิดแบบผสมที่สามารถลงทุนได้ทั้งหุ้นและตราสารหนี้โดยไม่จำกัดสัดส่วนการลงทุน และมุ่งหาผลตอบแทนจากการลงทุนจากความเคลื่อนไหวที่ไม่หยุดนิ่งของราคาหุ้นในระยะสั้นและระยะกลาง เราจึงอาจซื้อขายหุ้นให้ บีแอ็คทีฟ บ่อยครั้งกว่ากองทุนอื่นของเราที่มองยาวกว่าก็ได้ ความเสี่ยงจึงมากกว่ากองผสมอื่นๆ ของเรา แต่น่าจะถูกกับอุปนิสัยของผู้ลงทุนที่ชอบเล่นช่วงสั้นก็ได้” นายพีรพงศ์ จิระเสวีจินดา รองกรรมการผู้จัดการ กลุ่มจัดการกองทุน บลจ.บัวหลวง กล่าว 
ณ 27 ม.ค.ที่ผ่านมา บีแอ็คทีฟ ลงทุนในหุ้นประมาณ 91.95% มีผลตอบแทนย้อนหลัง 3 เดือนอยู่ที่ 17.60% และผลตอบแทนย้อนหลัง 1 ปีประมาณ 18.23%
สำหรับกองทุนรวมผสมอีก 2 กองทุน ได้แก่ กองทุนเปิดบัวหลวงเฟล็กซิเบิ้ลเพื่อการเลี้ยงชีพ ให้ผลตอบแทนย้อนหลัง 1 ปี ประมาณ 18.23% และ 21.90% ตามลำดับ ส่วนกองทุนเปิดบัวหลวงหุ้น 25% เพื่อการเลี้ยงชีพ ลงทุนในหุ้นไม่เกิน 25% ให้ผลตอบแทนย้อนหลัง 1 ปี ที่ 9.08%